Den Vest-Sjællandske Avis, 1838-09-17
Den Hollandske Gesandt Baron Fagel ventes med det Første til Paris, han ankom den 8de September til Havre. - Man siger, at de Udrustninger, som finde Sted i Sardiniens Havne til Bedste for de Ad Spanske Carlister, have givet Anledning til heftige Erklæringer imellem Grev Mole og den Sardiniske Gesandt. Grev Mole skal have erklæret, at der ufortøvet skulde afgaae befaling til at bevogte de Sardiniske Havne. - Om Fordelingen af de Franske Tropper berettes, at 16 Regimenter staae i Afrika, 1 i Ancona, 17 bevogte den sydlige Grændse, 52 de nordlige og østlige Grændser fra Dunkirchen til Nizza, 28 ligge i Garnison i Paris og Omegnen; Strasburg er besat af 5 Regimenter og Lyon af 6; endelig staae 40 Regimenter i det Jndre af Landet, Preussen. Fra Münster skrives d. 8de Septbr.,at Ærkebiskoppen af Köln i det Brev, han har sendt til Kongen, kun forlanger Ret og Retfærdighed for sig selv og det ham betroede Diocces. – Fra Posen meldes den 31te August, at der for Tiden Jntet skeer i Ærkebiskoppens Anliggende; heller ikke har man foretaget Skridt imod den opsætsige Geistlighed. De der nylig arresterede Personer ere endnu ikke satte paa fri Fod, men ingen flere Fængslinger have fundet Sted; Undersøgelsen drives meget hemmeligt. J Posen ere alle Tropper samlede til en Høstmanøver; Jndbyggerne i Provindsen ere vel ikke ganske beroligede, men have dog ikke begaaet betænkelige Excesser. – Fra Berlin skrives den 10de September, at man i de sidste Dage har hørt tale om forskjellige Fængslinger, som det synes ifølge Forbrydelser imod Staten; den 5te indbragtes til Potsdam under Eskorte af 2 Gendarmer en heel Familie, bestaaende af Mand, Kone og 2 Børn, der endnu befandt sig i deres egen Eqvipage. Den 6te blev en Hr. v. T., som neppe er 30 Aar og ved Giftermaal har erholdt en betydelig Formue, fængslet i Erfurt og den 9de bragt til Potsdam. Dette har gjort stor Opsigt. - Kongen afreiste den 9de med Fyrstinden af Liegnitz fra Berlin og ankom samme Dag til Magdeburg, hvor ogsaa Storhertugen af Mecklenburg-Schwerin har indfundet sig. Tydskland. Et Baiersk Ministerialreskript af 13de August befaler, at man istedetfor Udtrykket, Statsregjering i Fremtiden skal bruge Ordet Majestæt, og at man ikke maa kalde sig Statsborger, men Undersaat. – Professor Fuchs i Würzburg er bleven udnævnt til ordentlig Professor i det medicinske Facultet ved Universitetet i Gottingen. – En Fransk Avis lader sig skrive fra München, af 29de August, hvorlunde to Polske Brødre, hvoraf den ene havde været Landbud ved den Polske Rigsdag og den anden Oberst i den revolutionaire Armee, vare blevne arresterede i Baiern, skjøndt de reiste med Franske Passer. Forgjeves havde de beraabt sig paa deres regelmæssige Passer og henvendt sig til Kongen; der var blevet svaret dem, at de ikke kunde blive løsladte, førend Keiseren var ankommen til Warschau. Som Grund hertil angav man, at det Østerrigske Politie havde underrettet de andre Tydske Stater, om, at 90 Polakker havde forladt Frankrig for at tragte Keiser Nikolaus efter Livet, og at de Galiziske Patrioters Klub i samme Øiemed havde afsendt 110 sorte Riddere, bevæbnede med Pistoler og Dolke; at disse Personer under forskjellige Navne og Klædninger reiste igjennem hele Tydskland o. s. v. Dette Eventyr skulde allerede have foraarsaget mange Fængslinger. – Fra München meldes den 8de Septbr.,at en Upasselighed, som har angrebet Kongen paa hans Tilbagereise fra Augsburg, har forhindret ham fra at vende tilbage til Øvelsesleiren. – Fra Frankfurt berettes den 5te, at oprørske Placater endnu om Natten opslaaes paa Gadehjørnerne, uden at Politiet, hidtil har kunnet opdage Gierningsmændene. Den sidste af disse Placater skal have gjeldt Prinds Ludvig Napoleon, som prises lykkelig, fordi han i Schweiz har fundet et Asyl imod mægtige Forfølgelser. –